Document ID: 31989D0566

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 16ης Οκτωβρίου 1989
περί τροποποιήσεως των ορίων των μειονεκτικών περιοχών στην Ισπανία κατά την έννοια της οδηγίας 75/268/ΕΟΚ του Συμβουλίου
(Το κείμενο στην ισπανική γλώσσα είναι το μόνο αυθεντικό)
(89/566/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 75/268/ΕΟΚ του Συμβουλίου της 28ης Απριλίου 1975 για την ορεινή γεωργία και ορισμένες μειονεκτικές περιοχές (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,
Εκτιμώντας:
ότι η οδηγία 86/466/ΕΟΚ του Συμβουλίου της 14ης Ιουλίου 1986 σχετικά με τον κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (3) καθορίζει τις περιοχές της Ισπανίας που περιλαμβάνονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ·
ότι η ισπανική κυβέρνηση εζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, τροποποίηση των ορίων των μειονεκτικών περιοχών που αναφέρονται στο παράρτημα της οδηγίας 86/466/ΕΟΚ·
ότι η αναφορά νέων κοινοτήτων στους καταλόγους που αφορούν τις περιοχές κατά την έννοια του άρθρου 3 παράγραφοι 3 και 5 της οδηγίας 75/268/ΕΟΚ, καθώς και η μεταφορά ορισμένων κοινοτήτων που ήδη περιλαμβάνονται στον κατάλογο που αφορά τις περιοχές κατά την έννοια του άρθρου 3 παράγραφος 4 και 5 της οδηγίας 75/268/ΕΟΚ, στον κατάλογο που αφορά τις περιοχές κατά την έννοια του άρθρου 3 παράγραφος 3 της οδηγίας αυτής, τηρεί τις ενδείξεις και τα κριτήρια, που λαμβάνονται υπόψη από την οδηγία 86/466/ΕΟΚ, για τον καθορισμό των ορεινών περιοχών·
ότι το σύνολο των τροποποιήσεων που εζήτησε η ισπανική κυβέρνηση στο πλαίσιο του άρθρου 2 παράγραφος 3 της οδηγίας 75/268/ΕΟΚ δεν καταλήγει σε αύξηση της χρησιμοποιούμενης γεωργικής εκτάσεως του συνόλου των μειονεκτικών περιοχών που υπερβαίνουν το 1,5 % της ολικής χρησιμοποιούμενης γεωργικής εκτάσεως της Ισπανίας και κατά συνέπεια τηρείται το όριο που καθοριζεται στο εν λόγω άρθρο· ότι επιπλέον οι τροποποιήσεις που ζητούνται στο πλαίσιο του άρθρου 3 παράγραφος 5 της εν λόγω οδηγίας οδηγούν σε μείωση της έκτασης που κατατάσσεται βάσει του εν λόγω άρθρου και κατά συνέπεια το όριο 4 % της συνολικής εκτάσεως εξακολουθεί να τηρείται·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA) για τις δημοσιονομικές επιπτώσεις·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαθρώσεων και Αγροτικής Ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με ισχύ που υπολογίζεται από την 1η Ιανουαρίου 1989, ο κατάλογος των μειονεκτικών περιοχών στην Ισπανία, που αναφέρεται στο παράρτημα της οδηγίας 86/466/ΕΟΚ, τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 16 Οκτωβρίου 1989.

Labels: 18
15
19
6